31988R1811
L 162/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1811/88 НА СЪВЕТА
от 23 юни 1988 година
относно прилагане на Решение № 1/88 на Съвместния комитет ЕИО-ЕАСТ „Общ транзит“ за изменение на допълнения I, II и III към Конвенцията от 20 май 1987 година за общ режим транзит
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че член 15, параграф 3 от Конвенцията между Европейската икономическа общност, Република Австрия, Република Финландия, Република Исландия, Кралство Норвегия, Кралство Швеция и Швейцарската конфедерация, отнасяща се до общ режим транзит (1), дава на Съвместния комитет, учреден с тази Конвенция, правомощието да приема чрез решения изменения на допълненията към Конвенцията;
като има предвид, че Съвместният комитет реши да измени и адаптира някои разпоредби на допълнения I, II и III към Конвенцията;
като има предвид, че тези изменения и адаптации са предметът на Решение № 1/88 на Съвместния комитет; като има предвид, че е необходимо да се вземат мерки за прилагането на настоящото решение,
ПРИЕ НАСТОЯЩИЯ РЕГЛАМЕНТ:
Член 1
Решение № 1/88 на Съвместния комитет ЕИО-ЕАСТ „Общ транзит“ за изменение на допълнения I, II и III към Конвенцията от 20 май 1987 г. г. за общ режим транзит се прилага в Общността.
Текстът на решението е приложен към настоящия регламент.
Член 2
Настоящият регламент влиза в сила на следващия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 23 юни 1988 година.